en da ar da nn nn de sv en da sv en tr sv da da ro da nb da en en da en da en sv sv da de da en da da en en
Vision for et kunstmuseum i Hornbæk
"Kulturnatten" den 23 . Sept. 2022 kl. 17-21
Stort fællesmaleri på Museumsgrunden, A.R.Friisvej 17
Fredag den 23. september Hornbæk har igen i år arrangeret Kulturnatten med mange aktiviteter. Kom og deltag i festlighederne. Støtteforeningen Hornbæk Kunstmuseum inviterer til et stort fælles- maleri på Museumsgrunden på A.R. Friisvej 15 rundt om vores skulptur "Havets lys" fra kl. 17. Der vil være hjælp fra en professionel kunstner, som vil hjælpe os med at komme i gang. Alle kan deltage - børn som voksne. Fællesmalerier fra tidligere år vil være udstillet som inspiration. "Find fem fejl" den populære quiz kendt fra Kunst i teltet, vil også være muligt at deltage i, og hvor der er en præmie. Jazzmusik fra CD-er. Et glas rødvin sålænge lager haves. Bliv medlem-flyers, hvor du kan læse om, hvad det er, vi står for. Friske æbler til børn og voksne plus sodavand Vokslys som indrammer fællesmaleriet.
Skulpturen "Havets Lys" af billed-
hugger Søren Schaarup 2012,
Hornbæk har fået en enestående chance. En grund til en kunstmuseum takket være en gavmild kvindes fremsynethed. Det er fru Gudrun Thomsen, som i 1995 testamenterede grunden til Fonden Hornbæk Kunstmuseum med et ønske om, at der her vil blive bygget et museum. Den meget attraktive grund er på 5.000 kv.m. og ligger på hjørnet af Kystvej og A.R. Friisvej i Hornbæk og ligger helt ud til klitterne og stranden. I 2010 rejste vi en skulptur på grunden "Havet Lys" af billedhuggeren Søren Schaarup.
Støtteforeningens formål er sammen med Fonden Hornbæk Kunstmuseum at få bygget et museum i samspil med byen, naturen og historien. Det var Fru Gudrun Thomsens ønske at forny Hornbæks tradition for at være et hjemsted for kunst og kultur og at give byen et nyt mødested. Skagensmalerne opholdt sig her inden de rejste videre til Skagen. Donationen giver byens borgere og dens mange gæster en sjælden mulighed for at skabe et moderne samlingspunkt. Se museumsgrundens beliggenhed.
Vi har mange medlemmer, som støtter op om vores projekt. Indtil museet er blevet en realitet arrangerer vi forskellige events på Museumsgrunden. Vi har meget stor succes med "Kunst i Teltet", som afholdes hvert år midt i juli måned. Det foregår i et 210 kv.m. stort telt, hvor 10 udvalgte billedkunstnere udstiller samt en billedhugger, en smykke-designer eller andre kunstnere. Vi har også en café på 54 kv.m. Her udstiller tilige hvert år en fotokunstner. Andre Events kan du læse om her på hjemmesiden under "events".